চার ছক্কা হৈ হৈ
"চার ছক্কা হৈ হৈ" "চার ছক্কা হৈ হৈ"-এর একটি নমুনা। এই ফাইলটি শুনতে অসুবিধা হচ্ছে? মিডিয়া সাহায্য দেখুন। চার ছক্কা হৈ হৈ বাংলাদেশে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতার সূচনা সঙ্গীত। প্রতিযোগিতা শুরুর পূর্বে ২০ ফেব্রুয়ারি, ২০১৪ তারিখে বিশ্বব্যাপী এ গানটি আনুষ্ঠানিকভাবে প্রকাশ করা হয়। গানটিতে সুরারোপ করেছেন ফুয়াদ আল মুক্তাদির; রচনা করেছেন - অনম বিশ্বাস ও রিফায়েত আহমেদ। দিলশাদ নাহার কনা, এলিটা করিম, পান্থ কানাই, যোহন আলমগীর, সানবির হুদা, বাঁধন সরকার পূজা ও কৌশিক হোসেন তাপস এ গানটি গেয়েছেন। গানের অধিকাংশ কথাই বাংলা ভাষায় ব্যক্ত হয়েছে; পাশাপাশি ইংরেজি ভাষাও এতে অন্তর্ভুক্ত ঘটেছে। বাংলাদেশের যুব সমাজসহ দেশ-বিদেশের যুবদের কাছে গানটি ব্যাপক জনপ্রিয়তা অর্জন করে। এ গানের মাধ্যমেই বাংলাদেশের প্রধান প্রধান নগরগুলোয় ফ্ল্যাশমবের ন্যায় নতুন ধারার জন্ম হয়।